Eile oli kultuurikontsentratsioon üle keskmise. Käisime uudistamas kaht näitust Ungari Rahvusgaleriis (http://www.mng.hu/splash.html). Mulle oli sümpaatsem Zichy, sest tema maalid on elutruumad. Vaszary üllatas aga kvantiteediga. Minge vaadake ka. Tänane tuulutusjalutuskäik viis meid ühte mõnusa miljööga ja väljapaistvalt viisaka teenindusega struudlikohvikusse. Kohv oli seal parajalt kuum ja seda serveeriti elegantses klaastassis koos kurviga kõrrega, millest ma argipäeviti kella 7 paiku puudust tunnen, kui ma veel voodis lesides oma hommikukohvi joon. Sellise kõrre abil kohvi manustades ei peaks pead padjalt tõstma.